
Ղեկավարվելով Հայաստանի Հանրապետության Սահմանադրության 146-րդ հոդվածի 4-րդ մասով, 1994 թվականի հունիսի 30-ի «Սևծովյան առևտրի և զարգացման բանկի հիմնադրման մասին» համաձայնագրի 4-րդ հոդվածի 3-րդ, 5-րդ հոդվածի 3-րդ և 6-րդ հոդվածի 3-րդ կետերի դրույթներով, ինչպես նաև Սևծովյան առևտրի և զարգացման բանկի Կառավարիչների խորհրդի 2024 թվականի մայիսի 21-ի թիվ 220 որոշման պայմաններով և դրույթներով` Հայաստանի Հանրապետության կառավարությունը    ո ր ո շ ու մ     է.
1. Հավանություն տալ Սևծովյան առևտրի և զարգացման բանկի կանոնադրական կապիտալի համալրման շրջանակներում Հայաստանի Հանրապետության բաժանորդագրությանը։ 
2․ Հայաստանի Հանրապետության ֆինանսների նախարարին՝ ապահովել Սևծովյան առևտրի և զարգացման բանկի կանոնադրական կապիտալի համալրման շրջանակներում Հայաստանի Հանրապետության կապիտալի համալրման վճարումը՝ այն կատարելով մուրհակ տրամադրելու եղանակով՝ համաձայնեցնելով Սևծովյան առևտրի և զարգացման բանկի հետ:

